b'\n_START_ARTICLE_\nTour de France 1929\n_START_SECTION_\nSpremembe od leta 1928\n_START_PARAGRAPH_\nNa Touru 1928 je bila ve\xc4\x8dina etap organiziranih kot mo\xc5\xa1tveni kronometer s 15 minutnim presledkom med ekipami, pri \xc4\x8demer se je zanimanje javnosti za samo dirko precej zmanj\xc5\xa1alo. Organizatorji so se zato na Touru 1929 odlo\xc4\x8dili spremeniti potek dirke z zmanj\xc5\xa1anjem \xc5\xa1tevila kronometrov zgolj na 12., 19. in 20. etapo, kjer so bile pri\xc4\x8dakovane povpre\xc4\x8dne hitrosti manj\xc5\xa1e od 30\xc2\xa0km/h, in 10 minutnim presledkom._NEWLINE_Celotni podij na predhodnem Touru so zasedli \xc4\x8dlani zgolj ene kolesarske ekipe - Alcyon. Vsled tega na Touru 1929 mo\xc5\xa1tva uradno niso bila prisotna, kolesarji pa so tekmovali v kategoriji A (profesionalci) oz. kot polprofesionalci in amaterji._NEWLINE_Sprememba se je kazala tudi pri pomo\xc4\x8di kolesarjem; na predhodnem Touru jim je bila pomo\xc4\x8d dovoljena, medtem ko so si na tej dirki morali pomagati sami.\n_START_SECTION_\nPotek dirke\n_START_PARAGRAPH_\nV za\xc4\x8detnih etapah so si bili kolesarji na vrhu precej skupaj. Tako so bili na koncu 7. etape v skupnem vodstvu kar trije tekmovalci. Po 9. gorski etapi je v vodstvo pri\xc5\xa1el Francoz Victor Fontan, drugi najstarej\xc5\xa1i nosilec rumene majice na Tourih doslej, ki pa je moral \xc5\xbee po koncu naslednje zaradi zlomljenih vilic na kolesu zapustiti dirku, rumeno majico pa predati novemu vodilnemu, Belgijcu De Waeleju. Slednji je uspel ohraniti vodstvo do konca dirke ter tako postal novi skupni zmagovalec Toura.'